[Uittreksel] Hekel en word heel 2: Brenda hekel twee jaar se gebede aanmekaar in haar blokkieskombers | The Reading List
[Uittreksel] Hekel en word heel 2: Brenda hekel twee jaar se gebede aanmekaar in haar blokkieskombers
Hekel en word heel 2 is 'n viering van 21 mense se oorwinnings! In hierdie uittreksel vertel Brenda hoe sy twee jaar se gebede aanmekaar gehekel het in haar blokkieskombers terwyl haar jong seun in die hospitaal was. Sy deel ook 'n maklike patroon vir 'n blokkieserp.
Brenda hekel twee jaar se gebede aanmekaar in haar blokkieskombers.
Biaan word 'n uur later in die teater ingestoot vir die eerste van baie operasies. Brenda dank God dat hy geen ernstige kop- of nekbeserings opgedoen het nie, maar sy arm en been is baie lelik gebreek. In die wagkamer sê iemand dat hierdie 'n lang proses gaan wees. Om die een of ander rede dink Brenda dat 'n lang proses so ongeveer drie maande gaan duur. Sy was glad nie voorbereid op die pad wat voorgelê het nie. Dit het nie net weke, maande of selfs 'n jaar geduur nie. Ná twee jaar en 23 dae, talle operasies, lang nagte in die hospitaal, lesse om weer te loop, hope en hope fisioterapie en 'n kleinboetie wat heeltyd langs sy ouboet se bed gebly het, het Biaan se been vir die eerste keer aangegroei.
Sy het haar hekelsak later 'die hospitaalsak' gedoop, en hierin kon jy enigiets kry: handeroom, koffie, suiker, teelepels, storieboeke, lekkers, kragproppe, tydskrifte, nagklere en, natuurlik, hekelpenne en wol.
Met elke blokkie het sy sit en bid. 'As 'n mens net sit, raak jy moeg en moedeloos,' sê Brenda, 'maar terwyl ek hekel, het ek gebid. Later het Oupa besef hoe nodig ek die hekel het en het hy kort-kort nog 'n sakkie vol pragtige wol aangedra. Dit het my hande besig gehou en my malende gedagtes beheer. Vlootblou, grys en salmkleur, blokkie vir blokkie.'
Ná twee jaar en 23 dae kon Brenda uiteindelik die blokkies van haar kombers aanmekaarwerk. 'Dit het vir my gevoel asof ek twee jaar se gebede saambind. Ek is dankbaar wanneer ek besef dat alles ten goede meegewerk het. My kind se arm en been is gered. Hy loop weer, skryf weer en kan weer skool toe gaan en saam met sy boetie en maats pret hê.'
Biaan se ouma het 'n volle 15 wonderwerke wat in hierdie tyd gebeur het, aangeteken, en dank daarvoor geoffer. 'Die blokkieskombers het 'n ereplek gekry,' sê Brenda, 'oor Ouma se bene, waar dit haar warm en knus hou.'
Hierdie is net die regte projek vir daardie resbietjies wat jy so graag wil wegwerk. Gebruik soveel kleur as wat jy wil!
Hekel een blokkie en werk dit af.
Meet die blokkie se breedte.
Gebruik dié mate om te bereken hoeveel blokkies jy in die breedte benodig (jou keuse) en hoeveel jy in die lengte benodig (omtrent liggaamslengte).
Maal die aantal in die lengte met die aantal in die breedte om te bepaal hoeveel blokkies jy altesaam moet hekel.
5 x 100 g Miss La Motte Twist Sock in verskillende kleure
Met kleur 1: begin met 6 ks, gs in 1ste st om ring te vorm, hekel rdte 1 in die ring.
Rdte 3: begin met 'n staande langbeen op die middelste lb van die vorige ry, 1 slb, 2 lb, (2 lb, 3 ks, 2 lb) als in 3ks-sp, [5 lb, (2 lb, 3 ks, 2 lb) als in 3ks-sp] 3 keer, 2 lb, gs in slb om rdte te sluit.
Tags Afrikaans Book excerpts Book extracts Crochet and Conquer Hekel en word heel Hekel en word heel 2 Hilda Steyn Jessica Haasbroek LAPA LAPA Uitgewers Nadia de Kock Uittreksel
The Team Secret by Koos Stadler and Anton Burger – To fast-track your business, shape up your teams!
Get your copy of An Elephant in My Kitchen signed by Francoise Malby-Anthony at Bargain Books Canal Walk